**มหาวิหารนักบุญเปโตร** (อังกฤษ: Basilica of Saint Peter, ละติน: *Basilica Sancti Petri*) รู้จักกันโดยชาวอิตาลีว่า Basilica di San Pietro in Vaticano หรือเรียกกันสั้น ๆ ว่าเซนต์ปีเตอร์สบาซิลิกา (Saint Peter's Basilica) เป็นมหาวิหารเอกหนึ่งในสี่แห่งในกรุงโรม นครรัฐวาติกัน (อีกสามมหาวิหาร คือ มหาวิหารนักบุญยอห์น ลาเตรัน มหาวิหารซันตามาเรียมัจโจเร และมหาวิหารนักบุญเปาโลนอกกำแพง)

ประวัติ
-------

มหาวิหารนักบุญเปโตรเป็นสิ่งก่อสร้างที่ใหญ่และสำคัญที่สุดในนครรัฐวาติกันสร้างทับวิหารเดิมที่ชื่อเดียวกัน โดมของมหาวิหารสูงโดดเด่นสามารถเห็นได้แต่ไกลในตัวเมืองโรม โบสถ์นี้ตั้งอยู่ในเนื้อที่ประมาณ 2.3 เฮกตาร์ สามารถจุคนได้กว่า 60,000 คน เป็นสถานที่ศักดิ์สิทธิ์ที่สุดที่หนึ่งในคริสตจักรโรมันคาทอลิก ที่ตั้งโบสถ์เชื่อกันว่าเป็นที่ฝังร่างของนักบุญซีโมนเปโตรซึ่งเป็นหนึ่งในอัครทูตของพระเยซู คริสตจักรถือว่านักบุญเปโตรเป็นบิชอปองค์แรกของแอนติออก ต่อมาก็ได้สถาปนาขึ้นเป็นพระสันตะปาปาองค์แรกของโรม เพราะนิกายโรมันคาทอลิกเชื่อกันว่าร่างของนักบุญเปโตรถูกฝังไว้ที่นี่ จึงเป็นประเพณีกันต่อมาว่าพระสันตะปาปาหลายองค์ก็ฝังไว้ที่นี้

ตัวมหาวิหารปัจจุบันเริ่มสร้างเมื่อวันที่ 18 เมษายน ค.ศ. 1506 บนโบสถ์แบบคอนสแตนติน และเสร็จเมื่อปี ค.ศ. 1626

แต่เดิมนั้นมหาวิหารนักบุญเปโตรมิได้เป็นสถานที่พำนักประจำตำแหน่งของพระสันตะปาปาเช่นปัจจุบันนี้ (สถานที่ประจำตำแหน่งของสันตะปาปาเดิมอยู่ที่มหาวิหารนักบุญยอห์น ลาเตรัน) ถึงกระนั้นก็ยังถือกันว่าเป็นโบสถ์สำคัญแห่งหนึ่ง เพราะโบสถ์ตั้งอยู่ในตัวนครรัฐวาติกันเอง และมีเนื้อที่มาก การทำพิธีต่าง ๆ ที่เกี่ยวกับพระสันตะปาปาก็จะมาทำกันที่นี่ นอกจากนั้นก็ยังมีธรรมาสน์นักบุญเปโตร ซึ่งเชื่อกันว่าเป็นบัลลังก์ของนักบุญเปโตรเองเมื่อดำรงตำแหน่งเป็นสันตะปาปาที่นี่ แต่ปัจจุบันนี้เก้าอี้นี้ไม่ได้ใช้เป็นบัลลังก์บิชอปอีกแล้ว แต่ยังเก็บไว้ไต้ฐานแท่นบูชาที่ออกแบบโดยจัน โลเรนโซ แบร์นีนี

มหาวิหารนักบุญเปโตรเดิม
-----------------------

มหาวิหารนักบุญเปโตร จากภาพเขียนโดยวิวีอาโน โกดัซซี (Viviano Codazzi) เมื่อ ค.ศ. 1630 หอสองหอที่เห็นในภาพถูกรี้อภายหลัง
มหาวิหารนักบุญเปโตรเดิมเป็นโบสถ์ที่สร้างในคริสต์ศตวรรษที่ 4 ซึ่งมีรูปทรงแบบบาซิลิกา พอมาถึงสมัยฟื้นฟูศิลปวิทยาก็อยู่ในสภาพที่ทรุดโทรมมากเพราะพระสันตะปาปาย้ายที่พำนักไปอยู่ที่เมืองอาวีญง ประเทศฝรั่งเศส ระหว่างปี ค.ศ. 1309 - 1377 (เรียกว่าอาวีญงปาปาซี) การตัดสินใจสร้างมหาวิหารใหม่ก็เพื่อจะได้สร้างมหาวิหารที่ใหม่กว่าและใหญ่กว่าเดิมมากได้สะดวก การใช้ชื่อมหาวิหารนักบุญเปโตรเดิมก็ใช้มาตั้งแต่เมื่อสร้างมหาวิหารปัจจุบัน เพี่อเป็นการแสดงถึงความแตกต่างระหว่างสิ่งก่อสร้างปัจจุบันและสิ่งก่อสร้างเดิม

ที่ฝังศพนักบุญเปโตร
-------------------

เมื่อวันที่ 23 ธันวาคม ค.ศ. 1950 ระหว่างการออกอากาศทางวิทยุสมเด็จพระสันตะปาปาปิอุสที่ 12 ประกาศว่าได้มีการค้นพบที่ฝังศพนักบุญเปโตร หลังจากที่นักโบราณคดีใช้เวลา 10 ปีศึกษาขุดค้นห้องใต้ดิน (crypt) ภายในมหาวิหาร

ที่ฝังศพอื่น ๆ
--------------

ภายในมหาวิหารมีที่ฝังศพกว่าร้อยที่ บางที่อยู่ภายในถ้ำวาติกัน (Vatican grotto) ซึ่งอยู่ภายใต้มหาวิหาร ภายในถ้ำมีพระสันตะปาปาฝังไว้ 91 องค์ บุคคลสำคัญที่ฝังภายในมหาวิหารก็มี

* นักบุญอิกเนเชียสแห่งแอนติออก (St. Ignatius of Antioch)
* จักรพรรดิออทโทที่ 3 แห่งจักรวรรดิโรมันอันศักดิ์สิทธิ์
* โจวันนี ปีแอร์ลุยจี ดา ปาเลสตรีนา (Giovanni Pierluigi da Palestrina) - คีตกวี
* เจมส์ ฟรานซิส เอ็ดเวิร์ด สจวต (James Francis Edward Stuart) และโอรสอีกสององค์ ผู้หนีภัยจากอังกฤษ
* ชาลส์ เอ็ดเวิร์ด สจวต (Charles Edward Stuart) - โอรสของเจมส์ ฟรานซิส เอ็ดเวิร์ด สจวต
* เฮนรี เบเนดิกต์ สจวต (Henry Benedict Stuart) - โอรสของเจมส์ ฟรานซิส เอ็ดเวิร์ด สจวต
* สมเด็จพระราชินีนาถคริสตีนาแห่งสวีเดน (Christina of Sweden) ผู้สละราชสมบัติเพื่อเปลี่ยนมานับถือนิกายคาทอลิก

หินอ่อนจากโคลอสเซียม
--------------------

เมื่อสมเด็จพระสันตะปาปานิโคลัสที่ 5 เริ่มสร้างมหาวิหาร พระองค์สั่งซื้อหิน 2,522 เล่มเกวียนจาก โคลอสเซียมที่อยู่ในสภาพที่เสื่อมโทรม เงินที่ซื้อหินเอามาจากสมบัติที่ขนมาจากเยรูซาเลมเมื่อเยรูซาเลมเสียเมือง และจากการทำลายโบสถ์โดยนายพลของจักรพรรดิเวสปาเชียน (Vespasian) ผู้ที่ต่อมาได้เป็นจักรพรรดิไททัส (Titus) เมื่อ ค.ศ. 70

อ้างอิง
-------

1. ↑  "The Dome". *vaticanstate.va*. คลังข้อมูลเก่าเก็บจากแหล่งเดิมเมื่อ 2015-11-08. สืบค้นเมื่อ 2016-09-08.
2. ↑  "จตุรัสมหาวิหารนักบุญเปโตร". คลังข้อมูลเก่าเก็บจากแหล่งเดิมเมื่อ 2009-12-08. สืบค้นเมื่อ 2012-01-21.
3. ↑  St. Peter's Basilica, Vatican City sacred-destinations.com (อังกฤษ)
4. ↑  St. Peter's Basilica เก็บถาวร 2010-11-22 ที่ เวย์แบ็กแมชชีน aviewoncities.com (อังกฤษ)
5. ↑  Boorsch, Suzanne (Winter 1982–1983). "The Building of the Vatican: The Papacy and Architecture". *The Metropolitan Museum of Art Bulletin*. **40** (3): 4–8.`{{cite journal}}`: CS1 maint: date format (ลิงก์) (อังกฤษ)
6. ↑  "University of Alberta Express News". *In search of St. Peter's Tomb*. คลังข้อมูลเก่าเก็บจากแหล่งเดิมเมื่อ 2006-01-25. สืบค้นเมื่อ 2006-12-25. (อังกฤษ)

ข้อมูลเพิ่มเติม
---------------

* แผนผังมหาวิหาร
* มหาวิหารเอก
* นครรัฐวาติกัน
* สถาปัตยกรรมบาโรก
* สถาปัตยกรรมมหาวิหารในยุโรปตะวันตก

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**Basilica di San Pietro**

* saintpetersbasilica.org
* Fullscreen Virtual Tour by Virtualsweden เก็บถาวร 2008-07-03 ที่ เวย์แบ็กแมชชีน
* 12.455138&spn=0.004081, 0.007298&t=h&hl=en ภาพถ่ายจากดาวเทียมของมหาวิหารนักบุญเปโตรใน Google Maps
* St Peter’s Basilica and St Peter’s Tomb

ภาพ
---

* ด้านหน้าด้านหน้า
* มองจากด้านบนลงมาบริเวณที่ทำพิธีมองจากด้านบนลงมาบริเวณที่ทำพิธี
* หลังคาซุ้มและโดมหลังคาซุ้มและโดม
* โดมโดม
* แท่นบูชาเอกแท่นบูชาเอก
* "Cathedra Petri" และ "Gloria" โดย เบร์นินี"Cathedra Petri" และ "Gloria" โดย เบร์นินี
* โถงทางเข้าโบสถ์คริสต์มีสามประตูโถงทางเข้าโบสถ์คริสต์มีสามประตู
* ซุ้ม โดย เบร์นีนีซุ้ม โดย เบร์นีนี
* ปีเอตะ โดยมีเกลันเจโลปีเอตะ โดยมีเกลันเจโล

| * ด
* ค
* ก
มหาวิหารในพระสันตะปาปา |
| --- |
| มหาวิหารเอก | 
* อัครมหาวิหารนักบุญยอห์น ลาเตรัน
* มหาวิหารนักบุญเปโตร
* มหาวิหารซันตามาเรียมัจโจเร
* มหาวิหารนักบุญเปาโลนอกกำแพง

 |
| มหาวิหารรอง | 
* มหาวิหารซันลอเรนโซนอกกำแพง
* มหาวิหารนักบุญฟรังซิสแห่งอัสซีซี
* มหาวิหารซันตามาเรียแห่งอัสซีซี

 |